《谒海珠李忠简公祠》
明代·李晟

行祠筑傍蕊珠宫，砥柱狂澜障海东。一代才猷光竹帛，千秋文海陋雕虫。

丹心抗疏孤忠在，黑发还家大隐同。祀典由来南国重，芳名谁复步长风。

作者简介：明山东濮州人，字孔阳。成化五年进士。授宜阳知县，升监察御史。喜谈兵。弘治六年，边境告警，改都察院照磨，往参大同军事。迁郧阳同知，以非所愿，上书言之，为当道所恶，遂归。年八十余卒。有《经世通略》、《平戎兵式》。